Լուսավոր հեռուների, ապագայի պայծառ տեսլականի շատերի երազանքը Հայաստանի սահմաններից դուրս է: Ի՞նչ են մտածում այն երիտասարդները, ովքեր կյանքի որոշակի հատված անցկացնելով Հայաստանում, անգամ կրթություն ստանալուց, աշխատանքի մեջ կայանալուց հետո էլ իրենց հետագա կյանքը պատկերացնում են այլ երկրում: Արդյո՞ք այնտեղ հայտնվելուց հետո ամեն ինչ համապատասխանում է իրենց պատկերացումներին, թե՞ տեսնում ենք իրականության մի կողմը միայն: Վեր կանգնելով բոլոր այն խնդիրներից, որոնք օտար երկրում ապրող մեր հայրենակիցների համար համընդհանուր են՝ փորձել ենք բացահայտել նաև առաջին հայացքից երջանիկների տխուր և խորքային խնդիրները: